ועדת הכספים, כנסת 20, פרוטוקול מספר 796, 2017-08-06 10:45

משה גפני: אני פותח את ישיבת ועדת הכספים.

משה גפני: על סדר-היום: הצעה לסדר-היום: "חשש מסגירת מפעל מחזור בקבוקי הפלסטיק היחיד בארץ ופיטורי עשרות עובדים בנגב כתוצאה מכך".

משה גפני: היה מדובר על-כך שמייבאים או מייצאים את בקבוקי הפלסטיק לתורכיה.

משה גפני: תמונה המצב היא, שהמפעל שמנקה את בקבוקי הפלסטיק יישאר בלי עבודה.

משה גפני: אנחנו, בעזרת השם, נעזור לתורכים.

משה גפני: כנראה שיש מדיניות כזאת.

משה גפני: התוצאה היא, עשרות עובדים שיפטרו.

משה גפני: דיברתי עם השר אלקין.

משה גפני: גם עיכבתי בוועדה העברה למשרד להגנת הסביבה מפני שאמרתי: למה אתם לא לוקחים מקרן הניקיון, שיושבת על סדרי גודל עצומים של כסף שנמצא בקרן הניקיון?

משה גפני: למה אי-אפשר לסייע ולסבסד את העניין הזה של המפעל שמנקה את בקבוקים, לא דרך תורכיה אלא אנחנו.

משה גפני: היתה הצעה נוספת של הפחתת המכסות של התורכים ולהשאיר כאן בארץ את הדבר הזה.

משה גפני: ההצעה הראשונה היא הצעה שנראית הרבה יותר רצינית.

משה גפני: אמר לי השר אלקין ואני מצטט: למה אתה מעניש אותי?

משה גפני: נציגי או המשרד להגנת הסביבה וקרן ניקיון תומך ומצביע בעד.

משה גפני: ברגע שתגיד לי שמשרד האוצר, שנציגיו מתנגדים להעביר את ה כסף הזה בקרן הניקיון, אני מייד מכנס את הנהלת הקרן ומעביר את הכסף.

משה גפני: אני חושב שזה נכון שצריך לסייע למפעל הזה, שהוא עושה את הניקיון ולא צריך להביא מבחוץ.

משה גפני: יש גם הרבה כסף.

משה גפני: אגב, אני עשיתי את החוק של קרן הניקיון.

משה גפני: שוב, אני חוזר להיסטוריה כשהייתי יושב ראש ועדת הפנים ואני שמח על-כך.

משה גפני: אני לא ידעתי שאני פשוט אעשיר את קופת האוצר וכשיגיע נושא ירוק שצריך לסייע לו, אתם תעמדו מנגד.

משה גפני: מאז עברו כמה ימים.

משה גפני: לכן אני מבקש לדעת, אנשי משרד האוצר מה עמדתכם?

<עידו סופר: אני רפרנט תעשייה ומסחר באגף תקציבים.

<עידו סופר: קודם כל, חברי הכנסת הם אנשים מאוד עסוקים וכשמגיע מפעל ומדבר על איזו מצוקה אז הכול נשמע אותו דבר, אבל חשוב לעמוד על כמה דקויות.

משה גפני: לא הבנתי שום דבר.

מיקי רוזנטל: הוא רוצה להגיד שחברי הכנסת אשמים, שאנחנו פופוליסטים.

איילת נחמיאס ורבין: אנחנו מחבבים אותך אבל אתה רצית לבקר אותנו בשפה מנומסת.

<עידו סופר: דווקא לא.

<עידו סופר: רציתי לומר משהו אחר.

איילת נחמיאס ורבין: שמתי משקפיים, אולי לא שמעתי טוב.

<עידו סופר: אני אשלים.

<עידו סופר: הביקורת היא כמובן לא עליכם.

<עידו סופר: כשמגיע מפעל כמו שתולה, הוא בא ואומר: יש לי מצוקה זמנית.

<עידו סופר: אני צריך איזה גישור, איזה סיוע.

<עידו סופר: אני מפעל כלכלי, יש לי הזמנות, אני כדאי כלכלית אבל אני צריך איזה סיוע.

משה גפני: לא.

משה גפני: תשמע אותי.

משה גפני: באופן זמני אני יושב ראש הוועדה ואני מבקש להגיד לך.

משה גפני: אתה רוצה, אנחנו ננהל דיון על מה שאמרנו עכשיו.

משה גפני: אני אעביר לך את כל הרשימה של המפעלים שהתנגדתם להעביר להם כסף כמו פרי גליל.

משה גפני: התנגדתם להעביר 10 מיליון שקלים והמפעל היה נסגר.

משה גפני: מפעל עוגן של חצור הגלילית.

משה גפני: אני אמרתי שאני לוקח על עצמי.

משה גפני: אתם אומרים שזאת עבירה פלילית?

משה גפני: אני לוקח את זה על עצמי.

משה גפני: העברתם בסוף את הכסף.

משה גפני: ראיתם שאני מתעקש כמו אני לא יודע מה והוועדה נסעה לחצור הגלילית.

משה גפני: חצור הגלילית היתה נסגרת.

משה גפני: אתה רוצה שאני אעבור איתך?

משה גפני: אתה רוצה שנלך לתע"ש?

משה גפני: אתה רוצה שנלך למתפרת העצמאות במצפה רמון?

<עידו סופר: לא, אני אשמח להשלים.

מיקי רוזנטל: כמה זה היה עולה למדינה?

משה גפני: אתה רוצה שנלך לשתולה?

משה גפני: נלך גם לשתולה.

משה גפני: בסוף מגיע איזה מפעל הודי.

משה גפני: בסדר, לא חשוב.

<עידו סופר: אני מבקש להשלים, ברשותך.

משה גפני: אתם שומרים על הכסף של המדינה וזה בסדר גמור.

משה גפני: אתם מגזימים לחלוטין, מגזימים.

משה גפני: על מה אנחנו מדברים פה?

משה גפני: על קרן הניקיון שיש שם למעלה ממיליארד שקל.

משה גפני: במקום להעביר את הכסף הזה לתורכים, כדי שהישראלים והיהודים בנגב יעבדו.

משה גפני: עכשיו אתה יכול להגיד מה שאתה רוצה, רק תגיד כן בסוף.

<עידו סופר: במקרה הזה לא מדובר על מצוקה זמנית.

<עידו סופר: עסק שיש לו בעיה זמנית יכול לפנות לקרן לעסקים במצוקה שלשם זה היא הוקמה.

<עידו סופר: דנו פה לא מעט בפתרון הזה.

<עידו סופר: גם דנו עם העסק על איזו אפשרות למענק התייעלות מאוד נדיב - - -

משה גפני: המכונות לא שוות כלום.

<עידו סופר: - - כדי שהוא יוכל לפעול, להתייעל ולהיות כדאית כלכלית.

<עידו סופר: אגב, זה גם המפתח לשכר גבוה וסוגיות אחרות שהיינו רוצים לראות בנגב.

משה גפני: תשובה?

<עידו סופר: אבל גם חוקית אין אפשרות לעשות את זה ומקצועית וכלכלית, אני אומר את זה, אין מקום לתת סובסידיה למפעל זה.

<עידו סופר: זאת עמדתנו בנוגע להצעה הראשונה.

<מאיה יעקובס: המפעל הספציפי בגלל איך שהוא מתנהל?

<מאיה יעקובס: איתו יש לכם בעיה?

<מאיה יעקובס: או עקרונית על סבסוד?

<עידו סופר: זאת עמדתנו.

משה גפני: היות ואני לא למדתי ליבה, אז אני לא יודע איך לומדים מדעי המדינה באוניברסיטה.

משה גפני: מי המשרד שאחראי על קרן הניקיון?

משה גפני: מי עומד בראשו?

<עידו סופר: המשרד להגנת הסביבה.

<עידו סופר: שנייה.

משה גפני: אל תגיד לי שנייה, מה שאני לומד אני לומד מהר.

משה גפני: עומד שר ואני מצטט אותו.

משה גפני: מה זה הדבר הזה, מה, התחלתם להסתבך?

משה גפני: עומד שר, שעומד בראש הקרן.

משה גפני: יש דברים ששרים אומרים לי ואני לא אומר אותם פה.

משה גפני: הוא אומר דברים ולא מסתיר אותם.

משה גפני: הוא אומר: ברגע שאתה אומר לי שנציגי האוצר לא יתנגדו, אני מעביר את הכסף הזה לאביב מחזור.

משה גפני: למה אתם מתערבים בזה?

משה גפני: מה זה המגלומניות הזאת שמשרד האוצר מבין בכל?

משה גפני: למשרד להגנת הסביבה אין יועץ משפטי?

משה גפני: בבקשה.

משה גפני: אני מריח שאתה הולך להגיד לא.

<עידו סופר: זאת עמדתנו לגבי החלופה הראשונה.

<עידו סופר: אם תרצה היועצת המשפטית של משרד האוצר להסביר למה קרן הניקיון לא יכולה לספק את הסובסידיה - - -

מיקי רוזנטל: אתם שיניתם את החוק לגבי קרן הניקיון ויעדיה רק לפני חצי שנה.

מיקי רוזנטל: שיניתם את החוק.

מיקי רוזנטל: מה שאתם רוצים, זה בסדר.

<עידו סופר: עם זאת, אני רוצה לומר שבחוק להסדרת הטיפול באריזות ישנו סעיף שמדבר על היקף מסוים של יצוא לחו"ל, שבו ניתן להכיר בטובת המחזור.

<עידו סופר: היה וירצו חברי הכנסת לפעול על-מנת לשנות את אותה מכסה שמוכרת, היות והם רואים בכך ערך וזה יעזור למפעל, זאת זכותם כמובן כמחוקקים.

<עידו סופר: זאת עמדתנו.

משה גפני: מישהו נמצא מהמשרד להגנת הסביבה?

<גיא סמט: אני סמנכ"ל במשרד להגנת הסביבה.

<גיא סמט: מה שאמרת מבטא את עמדת המשרד והשר.

משה גפני: זה עבר את הלשכה המשפטית שלכם, האמירה הזאת?

<גיא סמט: אני לא יודע על קושי משפטי קיים בתמיכה במפעלים.

<גיא סמט: אנחנו תומכים בכל מיני פעילויות במסגרת הקרן, אז אני לא יודע.

מיקי רוזנטל: החוק הקיים מאפשר?

<גיא סמט: להבנתי, כן.

משה גפני: אומר לי השר.

מיקי רוזנטל: אני יודע, רק רציתי שיאמר לפרוטוקול.

משה גפני: הוא יודע מצוין.

<גיא סמט: אני יושב ראש ועדת התמיכות של המשרד, עבדתי קצת בנושא תמיכות ואני לא רואה מניעה.

משה גפני: יושב ראש ועדת התמיכות של המשרד.

משה גפני: מנהל המפעל, בבקשה.

<ירון מזרחי: אני מאביב תעשיות מחזור.

<ירון מזרחי: אני אבקש לציין שאם אין תוקף חוקי לתמיכה, אז יצא קול קורא לטיפול בחומרים שבו במפורש מדובר על תמיכה, על תשלום לפי טונות של קליטה של חומר.

<ירון מזרחי: אני מסתכל על פרוטוקול ההחלטה.

<ירון מזרחי: מדובר בתמיכה של 26 מיליון שקלים בארבע שנים.

<ירון מזרחי: בהחלטה הזאת בעצם תומכים כולם, כולל משרד האוצר.

משה גפני: אז מה הבעיה?

<ירון מזרחי: אני לא מבין למה יש בעיה.

<ירון מזרחי: זה תחום אחר.

<ירון מזרחי: לא מדובר פה על משהו בהיסטוריה הרחוקה אלא על משהו מסוף 2016.

משה גפני: עידו סופר, מה אתה מציע לנו לקבל החלטה?

משה גפני: אני הולך להודיע לשר.

משה גפני: אני עולה במליאת הכנסת ואני מודיע את מה שעלה פה בעניין.

משה גפני: השר להגנת הסביבה תומך בעובדי המחזור של אביב מחזור ושר האוצר מתנגד להם והוא רוצה שהם יפוטרו.

משה גפני: כך אמר עידו סופר כאן בוועדה והוא מעדיף את התורכים.

משה גפני: זה מה שאני הולך להגיד.

משה גפני: תשמע, יש לי פה גדול.

משה גפני: אני אומר אמת.

משה גפני: אני לא אומר שום דבר שאיננו נכון.

משה גפני: השר להגנת הסביבה הודיע שהוא תומך, שר האוצר מתנגד.

<קריאה: אני יועצת משפטית במשרד האוצר.

<קריאה: אני רוצה להסביר מהותית ומשפטית מה קרה כאן.

משה גפני: אני לא רוצה, אני עולה במליאת הכנסת.

משה גפני: זה היה לי כבר לזרה.

משה גפני: תוצאת הדברים תהיה – כמה עובדים יש שם?

<ירון מזרחי: כרגע נשארנו 35.

משה גפני: 35 עובדים, אחרי שהם פיטרו אחרים.

<עידו סופר: יו"ר הוועדה, יש כאן פתרון, במידה וחברי הכנסת ירצו לאמץ אותו.

משה גפני: אם את רוצה להציע פתרון, בבקשה.

משה גפני: אם את רוצה להסביר לי למה אין פתרון, אני לא מעוניין בזה.

<קריאה: זה לא פתרון.

<קריאה: זה לא עניין של השר להגנת הסביבה בלבד.

<קריאה: יש פה מנהלת.

<קריאה: המנהלת צריכה להסכים.

<קריאה: זה לא עניין של שר.

<קריאה: המנהלת צריכה - - -

משה גפני: אני אומר אמת, אני לא אגיד שום דבר שהוא לא נכון.

משה גפני: השר להגנת הסביבה , במנהלת שהוא עומד בראשה של קרן הניקיון הוא תומך כדי להשאיר את העובדים בנגב בוועדה.

משה גפני: השר כחלון מתנגד לזה.

משה גפני: הוא במנהלת מתנגד לעניין הזה.

משה גפני: אלא אם כן אתם אומרים שהם לא על דעתו.

<עידו סופר: יו"ר הוועדה, אני אומר את עמדתי.

איילת נחמיאס ורבין: אתה לא אומר את עמדתך.

<עידו סופר: איילת, אפשר לפנות לשר והשר ייתן את עמדתו.

<עידו סופר: אני כרגע - - -

איילת נחמיאס ורבין: כשאתה בא לפה לוועדה, עם כל הכבוד, אתה אומר את עמדת המשרד ולא את דעתך האישית.

<עידו סופר: לא כל דבר מגיע ישר להחלטה.

משה גפני: מה ההצעה שלך?

משה גפני: אני לא הולך לוותר על זה.

<עידו סופר: אני אמרתי דבר כזה.

<עידו סופר: זה לא נכון, חברת הכנסת ורבין יודעת את זה, לתת סובסידיה למפעל - - -

משה גפני: אל תגיד מה שיודעים, תגיד מה אתה אומר.

<עידו סופר: מדובר על מונופול שאין לו את הרצון או הצורך להתייעל.

משה גפני: מה אתה מציע?

<שרגא ברוש: סליחה, עידו.

<שרגא ברוש: ברמה העניינית, תעזוב מונופול.

<שרגא ברוש: הוא יכול להיות 20 פעם מונופול.

<שרגא ברוש: ברגע שמחירי חומר הגלם בעולם ירדו והחומר החדש, הבתול, הוא יותר בזול מאשר למחזר, אז ברור לך לגמרי שפעולת המחזור אין לה מקום.

<שרגא ברוש: לכן, או שאנחנו מסבסדים את המחזור - - -

<עידו סופר: שרגא, אתה איש עסקים.

<עידו סופר: אם מפעל אומר: אין לי בעיה לעשות אבל תנו לי 100 אחוז ולא 40 - - -

<שרגא ברוש: תן לי לענות לו.

<שרגא ברוש: כשמחיר חומר הגלם יורד – אני אומר לך שהיום, את הפסולת שיש לי במפעל, אני לא יכול למכור במחיר שמכרתי קודם.

<שרגא ברוש: הוא, הבעיה שלו, שאם הוא ירצה עכשיו למחזר, בסוף הפעולה יהיה לו יותר יקר מחומר חדש.

<שרגא ברוש: אז עכשיו יש שתי אופציות.

<שרגא ברוש: או שנעזור שניתן לו כסף ונעזור לו לסבסד את הפער הזה או שילכו לתורכיה ושם כל דבר יותר וגם זה יותר בזול.

<קריאה: יש סבסוד ממשלתי.

<שרגא ברוש: אני לא רוצה לדבר על התורכים.

<שרגא ברוש: תבין שיש פה בעיה.

<עידו סופר: יו"ר הוועדה העלה שתי אפשרויות בסוף הדיון הקודם.

<עידו סופר: לעניין סובסידיה, להבנתנו, גם מבחינה משפטית וגם לא משפטית, ברמה המקצועית זה דבר שהוא לא נכון.

<עידו סופר: לגבי הדבר השני.

<עידו סופר: עשינו את הבדיקה.

<עידו סופר: בחוק הסדרת הטיפול באריזות יש הגבלה של מכירה.

<עידו סופר: אם חברי הכנסת סבורים שיש לשנות את זה, הרי שהרשות נתונה כמובן בידם לפעול בהתאם.

אורי מקלב: אדוני היושב ראש, זה חידוש בוועדת הכספים.

אורי מקלב: אני יודע שיש מונופול ברווחים, לא ידעתי שיש מונופול בהפסדים.

אורי מקלב: כשמפעל מפסיד הוא גם נקרא עדיין מונופול.

אורי מקלב: אתה רוצה שעוד אחד יפסיד?

אורי מקלב: מה המונופול כאן?

אורי מקלב: איזו טענה זאת על מונופול?

אורי מקלב: יש מפעל שהוא מפסיד.

אורי מקלב: מונופול זה כשיש רווחים.

אורי מקלב: גם בהפסדים אנחנו נגיד מונופול?

משה גפני: אנחנו צריכים לעשות חוק כדי להעלות את המכסות, להוריד את המכסות.

משה גפני: לעשות חוק, נכון?

<עידו סופר: זאת זכותכם, במידה ותרצו.

משה גפני: לא, אבל מה אתה מציע לי?

משה גפני: הרי בטלפון הצעת לי משהו.

משה גפני: מה ההצעה הזאת אומרת?

<עידו סופר: לא הצעתי.

<עידו סופר: אמרתי שבמידה – בחוק קבועה המכסה שמכירים בה - - -

משה גפני: כדי להגיע לפתרון שלך מה צריך לעשות אם אני רוצה?

<עידו סופר: במידה ותבחר לתקן את החוק, תוכלו לעשות זאת.

מיקי לוי: אדוני, אני רק רוצה להביא לתשומת לבך.

מיקי לוי: יש שתי עברות מרכזיות שעניינן איכשהו קשור בעניין הזה.

מיקי לוי: העברה של 4.7 מיליון שקלים מהמשרד להגנת הסביבה למשרד הכלכלה.

מיקי לוי: עוד 60 מיליון שקלים ממשרד הבריאות – לא נותנים לפריפריה לסטאז'רים - למימון הוצאות משרדר האוצר.

מיקי לוי: פה אני אצטרך לבקש.

מיקי לוי: אני מקדים את עצמי.

משה גפני: נעשה רביזיה.

משה גפני: נראה, נדבר על זה.

משה גפני: אני אומר כדלהלן: אני רואה בעניין הזה אטימות של משרד האוצר, פשוט אטימות.

משה גפני: יושב פה סמנכ"ל של המשרד להגנת הסביבה.

משה גפני: אני מדבר בשם השר, הוא בעל הבית של הקרן והוא עומד בראשונה.

משה גפני: המציאות הזאת שהוא מוכן לסבסד את זה - גם הוא עומד בביקורת שיפוטית, גם הוא יודע - - -

מיקי רוזנטל: יש ערכים שהם לא כסף.

משה גפני: לא משנה.

מיקי רוזנטל: מה, הכול נמדד בעוד שלושה שקלים?

מיקי רוזנטל: מה זה הדבר הזה?

משה גפני: אין לי גנים של להיעלב לכן אני לא נעלב.

משה גפני: אין לי גנים כאלה, אבל להגיד לי: מה שאומר המשרד להגנת הסביבה ומה שאומר השר זה לא מעניין.

משה גפני: אנחנו יש יודעים ככה.

משה גפני: אתם יודעים שאי-אפשר לעשות את זה.

משה גפני: אנחנו יודעים שאפשר לעשות את זה, צריך רק רצון ולא אטימות.

משה גפני: הדבר השני שאתה אומר לי, שצריך לתקן את המכסות.

משה גפני: צריך לתקן את החוק, יפה.

משה גפני: אנחנו עכשיו נלך לתיקון חוק בפגרה ונדאג לאביב מחזור וכל מה שנלווה לעניין הזה.

משה גפני: זאת פגיעה באינטליגנציה.

משה גפני: אני נותן לכם שבוע ימים.

משה גפני: תבדקו עוד פעם כי אני הולך לדבר עם השר.

משה גפני: אני מתכוון למה שאמרתי.

משה גפני: אני אעלה במליאת הכנסת ואני אוציא הודעה בעניין הזה, לאחר שכמובן אדבר עם השר בעניין.

משה גפני: השר להגנת הסביבה עוזר לעובדים בנגב, שר האוצר לא מעניין אותו מהעובדים בנגב, הוא רוצה את העובדים מתורכיה.

משה גפני: את זה אני אומר לומר במליאה.

משה גפני: אני מבקש שתוך שבוע תחזרו אלי עם תשובה.

<עידו סופר: רק לציין משפט אחרון.

<עידו סופר: גם כאשר הקרן נותנת איזו תמיכה, או כל הקצאת כספים אחרת מהמדינה, נדרש לבצע איזה הליך שוויוני ואין פה העברה של כסף אל מפעל מסוים חוץ מהקרן לעסקים במצוקה.

<עידו סופר: לכן מדובר פה על לוחות זמניים מסוימים.

אורי מקלב: אני רואה כבר עשרה מפעלים שרצים ומבקשים.

מיקי רוזנטל: מספר הפטורים שאתם נותנים, לא נרחיב על זה עכשיו.

משה גפני: למה ההתנשאות הזאת?

<עידו סופר: למה התנשאות?

משה גפני: ככה, בגלל שהמשרד להגנת הסביבה הוא פחות מקצועי מכם ?

משה גפני: הוא מבין פחות מכם בדברים האלה?

משה גפני: מה ההתנשאות הזאת?

משה גפני: זאת התנשאות.

משה גפני: תודה רבה, אני הולך לדבר עם השר.

<עידו סופר: זה לא מה שאמרתי.

משה גפני: לא, זה מעצבן.

משה גפני: אתה אמרת לי משהו אחר בטלפון.

<עידו סופר: אפשר להתעצבן אבל זה לא מה שאמרתי.

משה גפני: אתה אמרת לי בטלפון משהו אחר ועל זה התחלתי כבר להתלבט.

<עידו סופר: אני אמרתי?

משה גפני: כן, אמרת לי.

משה גפני: דיברתי איתך בטלפון ושאלתי אותך מה הפתרון.

משה גפני: אמרת להוריד את המכסות ושתבדוק גם את הנושא של התקצוב.

משה גפני: לא חשוב.

משה גפני: אין לי טענות, מה שאנחנו מדברים בטלפון זה לא העניין פה.

<עידו סופר: רשאים חברי הכנסת לתקן את החוק.

משה גפני: מאה אחוז, הבנתי.

משה גפני: תאמין לי, כשמסבירים לי לאט אני מבין מהר.

משה גפני: כשאתם תבואו עם חוקים אני אזכיר לך את זה.

משה גפני: בסדר גמור, אין בעיה.

משה גפני: מדובר על זה שצריך להעביר להם תקציב.

משה גפני: אין שום סיבה לתת את זה לתורכים.

משה גפני: זה עובדים בנגב.

משה גפני: אנחנו עומדים פה מהבוקר ומדברים על עובדים שהולכים הביתה ואתם יושבים, הכול בסדר, עם איזו אמירה כאילו המשרד להגנת הסביבה זה משהו ששייך בכלל לממשלת ירדן.

משה גפני: לא יהיה כדבר הזה.

משה גפני: אני לא מאיים, אני לא אומר כלום.

משה גפני: אני הולך לדבר עם השר.

משה גפני: אני מבקש שגם אתם תדברו.

משה גפני: תמצאו פתרון, תגידו לי.

משה גפני: לא תמצאו פתרון אז אני אגיד את האמת לעם בישראל.

משה גפני: זה הכול, בסדר.

משה גפני: אי אפשר לעשות נטו משפחה ולקחת עובדים ולזרוק אותם לרחוב.

משה גפני: אין סיבה בעולם, הכסף הזה לא נעשה בשביל הדברים האלה.

משה גפני: עידו, תלך לבדוק ותיתן לי תשובה תוך שבוע.

משה גפני: לצערכם אני עובד גם בפגרה.

משה גפני: יש מפעלים שנמצאים בבעיה וזה פיקוח נפש.

מיקי רוזנטל: זה ההצטברות, אדוני.

משה גפני: כן, מידי הרבה.

מיקי רוזנטל: כמה איומים יהיו?

מיקי רוזנטל: חיפה כימיקלים, טבע.

מיקי רוזנטל: מה קורה פה?

מיקי רוזנטל: אין פה ראייה של כל התמונה.

משה גפני: תודה רבה, הישיבה נעולה.